Deadpool (elokuva)
"Deadpool" sai ensiesityksensä Pariisissa 8. helmikuuta 2016 ja sai ensi-iltansa Suomessa ja Yhdysvalloissa 12. helmikuuta 2016. Elokuva taloudellinen suurmenestys, tuottaen yli 782 miljoonaa dollaria ja rikkoen useita elokuvatuottoihin liittyviä ennätyksiä, tullen vuoden 2016 seitsemänneksi eniten tuottaneeksi elokuvaksi, eniten tuottaneeksi R-ikärajoitetuksi (Suomessa 16) elokuvaksi sekä "X-Men" -elokuvasarjan eniten tuottaneeksi elokuvaksi. Se sai pääosin positiivisen vastanoton, monien ylistäessä Reynoldsin näyttelemistä, elokuvan tyyliä, mustaa huumoria, toimintakohtauksia ja uskollisuutta lähdemateriaalille. Menestymisen johdosta Fox päätti oitis toteuttaa sille jatko-osan "Deadpool 2", jonka Suomen ensi-ilta oli 15. toukokuuta 2018.
Iron Man (elokuva)
Elokuva sai ensiesityksensä Sydneyssä 14. huhtikuuta 2008. Suomessa se ilmestyi elokuvateattereihin 1. toukokuuta 2008 ja Yhdysvalloissa 2. toukokuuta 2008. "Iron Manin" arvostelut olivat pääasiassa myönteisiä ja erityisesti Downeyn suoritusta kehuttiin. Jatko-osa, "Iron Man 2", sai ensi-iltansa 7. toukokuuta 2010 ja kolmas elokuva, "Iron Man 3", sai ensi-iltansa 3. toukokuuta 2013.